נענע10 - 20.7% רייטינג לגמר היפה והחנון בערוץ 10 - ברנז'ה
20.7% רייטינג לגמר "היפה והחנון" בערוץ 10
פיק של 25.1%. מתוך גמר "היפה והחנון 2" צילום: בוצ'צ'ו
עודכן 09:56 16/03/2011
בשיא הפרק, הגיע הרייטינג לפיק של 25.1%. הסרט התיעודי "אני פדופיל" ששודר אמש בערוץ 2 הגיע ל-12.9% אחוזי צפיה
גמר "היפה והחנון" ששודר אמש בערוץ 10 הניב רייטינג של 20.7%, עם 25.1% ברגע השיא של הפרק, על פי נתונים לא סופיים שנמסרו מהערוץ. במקום השני אתמול ניצבה מהדורת החדשות של ערוץ 2, עם 21.9% רייטינג. הסרט התיעודי "אני פדופיל" ששודר בערוץ 2 הניב 12.9% רייטינג.
מבין תוכניות ערוץ 10, התוכנית של גיא פינס, ששודרה במהדורה מאוחרת בשל שידור גמר "היפה והחנון", הניבה 15.3% רייטינג, מהדורת החדשות עשתה 12%, "לילה כלכלי" הגיעה ל-9.5% ו"צינור לילה" - 7.4%. הרייטינג הממוצע לשעות הפריים טיים בערוץ 10 עמד אתמול על 17.5%.
בערוץ 2, זכתה מהדורת החדשות כאמור לרייטינג של 21.9%, "אני פדופיל" הגיעה לרייטינג של 12.9% בעת שידור הסרט ול-8.9% בדיון שאחריו, "המשפחה" הגיעה ל-6.4% רייטינג ו"אולפן לילה" - ל-5.4%. בסך הכל, עמד הרייטינג הממוצע אתמול בשעות הפריים טיים בערוץ 2 על 14.9%.